**ПРОТОКОЛ № 29**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,**

**ПРОВЕДЕНО НА 29.07.2025 г.**

/чрез видеоконферентна връзка/

Присъстват: Огнян Дамянов, Стефан Петров, Евгени Иванов, Нели Златкова, Симона Попова, Стелиана Кожухарова, Малина Ачкаканова и Павел Колмаков

Отсъстващи: Пламен Найденов, Светлана Бошнакова, Радосвета Раева и Георги Ценов

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Полина Петкова – Началник отдел „Атестиране на прокурори и следователи“

Протоколирал: Любка Стоименова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследнитедопълнителни точки в дневния ред на Комисията по атестиране и конкурси към Прокурорската колегия на Висшия съдебен съвет, за разглеждане: т. 12 - т. 17

РАЗНИ

1. Заявления от кандидати в конкурса за повишаване и заемане на 5 (пет) длъжности „прокурор“ във Върховна административна прокуратура, обявен с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. 78/30.09.2022 г.) с искане да бъдат назначени на длъжност „прокурор“ във Върховна прокуратура, на основание чл. 193, ал. 6 от ЗСВ.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НЕ НАЗНАЧИ,** на основание чл. 193, ал. 6 от ЗСВ, Биляна Емилова Дукова – прокурор в Апелативна прокуратура – София, на длъжност „прокурор“ във Върховната прокуратура.

**1.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НЕ НАЗНАЧИ,** на основание чл. 193, ал. 6 от ЗСВ, Иван Димитров Кучиев – прокурор в Софийска градска прокуратура, на длъжност „прокурор“ във Върховната прокуратура.

**1.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НЕ НАЗНАЧИ,** на основание чл. 193, ал. 6 от ЗСВ, Искра Трайкова Билярска – прокурор в Окръжна прокуратура – София, на длъжност „прокурор“ във Върховната прокуратура.

**1.4.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НЕ НАЗНАЧИ,** на основание чл. 193, ал. 6 от ЗСВ, Албена Каменова Тараланска – прокурор в Софийска градска прокуратура, на длъжност „прокурор“ във Върховната прокуратура.

**1.5.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НЕ НАЗНАЧИ,** на основание чл. 193, ал. 6 от ЗСВ, Радослав Георгиев Стоев – прокурор в Софийска градска прокуратура, на длъжност „прокурор“ във Върховната прокуратура.

**1.6.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НЕ НАЗНАЧИ,** на основание чл. 193, ал. 6 от ЗСВ, Куман Атанасов Куманов – прокурор в Софийска градска прокуратура, на длъжност „прокурор“ във Върховната прокуратура.

**1.7.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НЕ НАЗНАЧИ,** на основание чл. 193, ал. 6 от ЗСВ, Любомир Цанков Русев – прокурор в Софийска градска прокуратура, на длъжност „прокурор“ във Върховната прокуратура.

*Мотиви: Прокурорската колегия на Висшия съдебен съвет (Колегията) е сезирана със заявления от кандидати, участници конкурса за повишаване в длъжност „прокурор“ във Върховна административна прокуратура (обявен с решение на Колегията по протокол № 31/14.09.2022 г., обн. в ДВ бр. 78/30.09.2022 г.) с искане за назначаване, на основание чл. 193, ал. 6 от ЗСВ, на длъжност „прокурор“ във Върховна прокуратура, а именно:*

* *Биляна Емилова Дукова – прокурор в Апелативна прокуратура – София, молба с вх. № ВСС-705/15.01.2024 г.*
* *Иван Димитров Кучиев – прокурор в Софийска градска прокуратура, молба с вх. № ВСС-714/15.01.2024 г.*
* *Искра Трайкова Билярска – прокурор в Окръжна прокуратура – София, молба с вх. № ВСС-715/15.01.2024 г.*
* *Албена Каменова Тараланска – прокурор в Софийска градска прокуратура, молба с вх. № ВСС718/15.01.2024 г.*
* *Радослав Георгиев Стоев – прокурор в Софийска градска прокуратура, молба с вх. № ВСС-720/15.01.2024 г.*
* *Куман Атанасов Куманов – прокурор в Софийска градска прокуратура, молба с вх. № ВСС-4312/01.03.2024 г.*

*В хода на съдебното производство е депозирано заявление от Любомир Цанков Русев – прокурор в Софийска градска прокуратура вх. № ВСС-11017/05.09.2024 г. с искане за назначаване на длъжност „прокурор“ във Върховна прокуратура, в качеството му на участник в класирането по конкурса за повишаване в длъжност „прокурор“ във Върховна административна прокуратура.*

*С решения по протокол № 9 от 06.03.2024 г., т. 5.1., т. 5.2., т. 5.3., т. 5.4., т. 5.5. и т. 5.6. Колегията остави без уважение молбите на магистратите, като петима от тях атакуваха тези по т. 5.2., т. 5.3., т. 5.4., т. 5.5. и т. 5.6. пред Върховният административен съд. По образуваните административни дела, съдът се произнесе, както следва:*

* *С Решение № 7045 от 25.06.2025 г. по адм. Дело № 3075/2024 г. отмени по жалбите на Иван Димитров Кучиев - прокурор в Софийска градска прокуратура, мълчалив отказ на Прокурорската колегия на Висшия съдебен съвет по заявление с вх. № ВСС-714/15.01.2024 г., ведно с последвалия го с решение на Колегията по протокол № 9/ 06.03.2024 г. т. 5.2 от Протокол № 9/ 06.03.2024 г. изричен отказ за назначаване по реда на чл. 193, ал. 6 от ЗСВ по подаденото заявление с вх. № ВСС-714/15.01.2024 г., както и върна преписката на Прокурорската колегия на Висшия съдебен съвет за ново произнасяне.*
* *С Решение № 7023 от 25.06.2025 г. по адм. Дело № 3073/2024 г. отмени по оспорването от Искра Трайкова Билярска – прокурор в Окръжна прокуратура – София, мълчаливия отказ на Прокурорската колегия на Висшия съдебен съвет по заявление с вх. № ВСС-715/ 15.01.2024 г. ведно с изричния отказ за назначаване по реда на чл. 193, ал. 6 от ЗСВ по обявен в ДВ, бр.78/30.09.2022 г. конкурс във Върховна административна прокуратура, обективиран в решение по т. 5.3 от протокол № 9/ 06.03.2024 г. от заседание на Прокурорската колегия на Висшия съдебен съвет, както и върна преписката на Прокурорската колегия на Висшия съдебен съвет за ново произнасяне.*
* *С Решение № 7084 от 25.06.2025 г. по адм. Дело № 3072/2024 г. отмени по оспорването от Албена Каменова Тараланска – прокурор в Софийска градска прокуратура, мълчалив отказ по подадено заявление вх. № ВСС-718/15.01.2024 г. за назначаване по реда на чл. 193, ал.6 ЗСВ по проведения конкурс във Върховна административна прокуратура – обявен в ДВ, бр.78/30.09.2022 г. и изричен отказ за назначаване по реда на чл. 193, ал. 6 ЗСВ по подадено заявление вх. № ВСС-718/15.01.2024 г., материализиран в решение по т.5.4/06.03.2024 г. от протокол № 9 от заседание на Прокурорската колегия на Висшия съдебен съвет, както и изпрати преписката на Прокурорската колегия на Висшия съдебен съвет за ново произнасяне.*
* *С Решение № 7067 от 25.06.2025 г. по адм. Дело № 3074/2024 г. отмени по оспорването на Радослав Георгиев Стоев – прокурор в Софийска градска прокуратура, формирания мълчалив отказ за произнасяне по заявление № ВСС-720/15.01.2024 г. и последвалия го изричен отказ в решение по т. 5.5 от протокол № 9 / 06.03.2024 г. на Прокурорската колегия на Висшия съдебен съвет, както и върна преписката на Прокурорската колегия на Висшия съдебен съвет за ново произнасяне.*
* *С Решение № 7091 от 25.06.2025 г. по адм. Дело № 3664/2024 г. отмени по оспорването от Куман Атанасов Куманов – прокурор в Софийска градска прокуратура, изричен отказ за назначаване по реда на чл. 193, ал. 6 ЗСВ за прокурор във Върховна административна прокуратура, по подадено заявление вх. № ВСС-4312/01.03.2024 г., материализиран в решение по т.5.6/06.03.2024 г. от протокол № 9 от заседание на Прокурорската колегия на Висшия съдебен съвет, както и изпрати преписката на Прокурорската колегия на Висшия съдебен съвет за ново произнасяне.*

*Съгласно гореописаните съдебни решения, Прокурорската колегия на Висшия съдебен съвет е следвало да извърши преценка относно наличието на предпоставките за приложението на разпоредбата на чл. 193, ал. 6 от ЗСВ съобразно приключилата с решения по реда на чл. 193, ал. 3 от ЗСВ процедура по конкурса за повишаване в длъжност „прокурор“ във Върховна административна прокуратура, обявен с решение на Колегията по протокол № 31/14.09.2022 г. (обн. в ДВ бр. 78/30.09.2022 г.) и същата следва да приключи с надлежен акт при изложените предпоставки в закона, независимо дали е по назначаване или отказ за назначаване. В първия случай целта е да се удовлетвори евентуална обективна потребност от преодоляване на кадрови дефицит, който е възникнал в 9-месечен срок от приключване на предходната конкурсна процедура с решение на съответната колегия на Висшия съдебен съвет. Във втория случай, да внесе яснота за всички следващи кандидати за финализирането на конкурсната процедура.*

*Според разпоредбата на чл. 193, ал. 6 от ЗСВ в 9-месечен срок от приключване на предходната конкурсна процедура с решение на съответната колегия на Висшия съдебен съвет и при наличие на освободена длъжност в орган на съдебната власт, съответната колегия на Висшия съдебен съвет приема решение за назначаване на следващия по ред кандидат в конкурса за повишаване или за преместване, получил крайна оценка в конкурсната процедура, не по-ниска от много добър "5,00", а съгласно ал. 7 срокът по ал. 6 започва да тече от датата на приемане на първото решение на съответната колегия на Висшия съдебен съвет, с което по реда на ал. 3 са повишени или преместени класираните кандидати, независимо от последваща отмяна на същото при обжалване.*

*Предвид цитираните норми се установява следното:*

*Прокурорската колегия на Висшия съдебен съвет, спазвайки изискванията на Закона за съдебната власт и спрямо правомощията, които има, е идентифицирала необходимост от кадрово обезпечаване на конкретен орган на съдебната власт, в случая - Върховна административна прокуратура предвид актуалното кадрово състояние на органа, което може да доведе до сериозни затруднения в дейността на му при изпълнение на възложените му функционални задължения, с оглед данните за увеличаване на натовареността на прокурорите и по двете направления, очертаващи функционалната им компетентност – дейността по административно съдебния надзор и надзора по законност.*

*Колегията с решение по протокол № 31/14.09.2022 г., т. 11.1 обяви, на основание чл. 189, ал. 1 от ЗСВ, 4 (четири) свободни длъжности „прокурор” във Върховна административна прокуратура, както и с решение по т. 11.2. обяви на основание чл. 188, ал. 1 от ЗСВ, 2 (две) длъжности „прокурор“, които предстои да се овакантят през 2023 г., на основание чл. 165, ал. 1, т. 1 от ЗСВ, както следва:*

*- 1 (една) длъжност „прокурор“ - 02.01.2023 г.;*

*- 1 (една) длъжност „прокурор“ - 25.05.2023 г.*

*С решение от същия протокол Колегията по т. 11.3. определи, на основание чл. 188, ал. 1, във връзка с чл. 189, ал. 1 и ал. 2 от ЗСВ, 5 (пет) длъжности, които да се заемат след конкурс за повишаване в длъжност, след което с решение по т. 12 обяви, на основание чл. 180 от ЗСВ, конкурс по реда на чл. 189, ал. 1 и ал. 2 от ЗСВ за повишаване и заемане на 5 (пет) длъжности „прокурор" във Върховна административна прокуратура.*

*Видно от мотивите на Комисията по атестирането и конкурсите към Прокурорската колегия на Висшия съдебен съвет при анализ на кадровото състояние на Върховна административна прокуратура е установено, че към момента на обявяване на конкурса свободните длъжности в органа са 5 (пет).*

*Една от вакантните бройки е предвидена за обезпечаване на Генади Йорданов Георгиев – инспектор в Инспектората към Висшия съдебен съвет с оглед решението на Прокурорската колегия на Висшия съдебен съвет по протокол № 15/20.04.2022 г., с което същият е възстановен, на основание на чл. 50, ал. 2, във връзка с ал. 1 от ЗСВ, на заеманата преди избора длъжност – “прокурор“ във Върховна административна прокуратура, считано от датата на освобождаването му от длъжност „инспектор“ в Инспектората към Висшия съдебен съвет с акт на Народното събрание. Решението по протокол е 15/20.04.2022 г. обжалвано пред Върховния административен съд, като след произнасяне на съда Генади Георгиев встъпва на предвидената вакантна длъжност, съгласно решение на Колегията по протокол № 18/31.05.2023 г., считано от 14.04.2022 г.*

*Предвид изложеното реално вакантните длъжности в органа са 4 (четири).*

*В допълнение на анализа за наличните свободни длъжности Комисията е установила, че предстои овакантяване на още 2 (две) длъжности „прокурор“ по реда на чл. 165, ал. 1, т. 1 от ЗСВ през 2023 г. – на 02.01.2023 г. и на 25.05.2023 г.*

*Въз основа на изложеното обобщение Комисията е предложила обявяване на конкурс на 5 (пет) длъжности „прокурор“ във Върховна административна прокуратура, включващи 4 (четири) свободни длъжности и длъжността, която предстои да се оваканти от Тодор Мерджанов – прокурор във Върховна административна прокуратура през месец януари 2023 г.*

*Съобразно изготвеното класиране по проведената конкурсна процедура от страна на конкурсната комисия, Прокурорската колегия на Висшия съдебен съвет с решения по протокол № 45/06.12.2023 г. повиши, на основание чл. 193, ал. 3 от ЗСВ класираните кандидати на обявените 5 (пет) длъжности „прокурор“ във Върховна административна прокуратура. Предвид допуснатото предварително изпълнение повишените кандидати встъпват в длъжност на 14.12.2023 г.*

*Съобразно мотивите на съдебните решения и разпоредбата на чл. 193, ал. 6 от ЗСВ следва да се извърши анализ на освободените длъжности в органа, за който е обявен конкурсът, да се оповести срокът на приложение на разпоредбата на цитираната норма с цел яснота за всички кандидати, участвали в конкурса.*

*Съгласно разпоредбата на чл. 193, ал. 7 от ЗСВ, деветмесечният срок за приложението на разпоредбата на чл. 193, ал. 6 от ЗСВ започва да тече от датата на приемане на първото решение на Колегията по реда на чл. 193, ал. 3 от ЗСВ, в конкретния случай - 06.12.2023 г. и изтича на 06.09.2024 г. По смисъла на § 2 на ДР към Наредба № 1 от 09.02.2017 г. освободена длъжност в орган на съдебната власт е тази длъжност, която се е овакантила по време на провеждане на конкурса или в 9-месечен срок от приключването му.*

*В периода на провеждане на конкурса от обявяването до приключването му с решението от 06.12.2023 г. освободените длъжности са, както следва:*

* *1 (една) длъжност – с решение на Колегията по протокол 45/07.12.2022 г., Тодор Димитров Мерджанов – прокурор във Върховна административна прокуратура, е освободен, на основание чл. 165, ал. 1, т. 1 от ЗСВ, считано от 03.01.2023 г. Предвид анализа на длъжностите при обявяването на конкурса същата е включена в обявените на конкурс длъжности и е усвоена от един от повишените, на основание чл. 193, ал. 3 от ЗСВ кандидати;*
* *1 (една) длъжност - с решение на Колегията по протокол 17/17.05.2023 г., Михаил Георгиев Кожарев – прокурор във Върховна административна прокуратура, е освободен, на основание чл. 165, ал. 1, т. 1 от ЗСВ, считано от 26.05.2023 г. Същевременно е депозирано заявление с вх. № ВСС-8494/19.06.2023 г. от Десислава Георгиева Пиронева като заместник на главния прокурор при Върховна административна прокуратура с искане по реда на чл. 169, ал. 5 от ЗСВ след освобождаване от административната длъжност да бъде преназначена на длъжност „прокурор“ във Върховна административна прокуратура. Предвид искането на прокурор Пиронева с решение по протокол № 22/19.06.2023 г. същата е преназначена на освободената от Михаил Кожарев длъжност „прокурор“ във Върховна административна прокуратура, считано от датата на вземане на решението. В конкретния случай, въпреки че посочената длъжност „прокурор" е освободена в срока на приложението на разпоредбата на чл. 193, ал. 6 от ЗСВ по конкурса за Върховна административна прокуратура, се касае за разрешаване на кадрови въпрос, който е от изключителното правомощие на Колегията, съобразно условията на оперативна самостоятелност.До приемане на решението по чл. 193, ал. 3 от ЗСВ – 06.12.2023 г. (началният момент на 9-месечния срок по чл. 193, ал. 7 от ЗСВ) други длъжности не са освобождавани в органа на съдебната власт, за който е обявен конкурсът – Върховна административна прокуратура.*

*Предвид промените в Конституцията на Република България, съгласно Закона за изменение на КРБ, обн. в ДВ бр. 106/22.12.2023 г. и последвалото Решение № 13/26.07.2024 г. по конституционно дело № 1/2024 г. на Конституционния съд, обн. в ДВ бр. 66/06.08.2024 г., в рамките на срока по чл. 193, ал. 6 от ЗСВ уредбата, относима към структурата на Прокуратурата на Република България, се изменя.*

*В периода от 06.12.2023 г. (датата на решението за повишаване по чл. 193, ал. 3 от ЗСВ) до 22.12.2023 г. (датата на обнародване на промените в Конституцията на Република България) във Върховна административна прокуратура няма освободени длъжности „прокурор“, по отношение на които да бъде приложена разпоредбата на чл. 193, ал. 6 от ЗСВ.*

*Съгласно чл. 126 от Конституцията като орган на съдебната власт съществува Върховна прокуратура, а според ал. 1 структурата на прокуратурата е в съответствие с тази на съдилищата, които разглеждат наказателни дела.*

*След конституционните промени са освободени длъжности от магистрати, заемащи длъжността „прокурор“ във Върховна прокуратура, както следва:*

* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 2/24.01.2024 г. Аксиния Леон Матосян е освободена, на основание чл. 165, ал. 1, т. 2 от ЗСВ, от длъжността „прокурор“ във Върховна прокуратура, считано от 02.02.2024 г. Към 22.12.2023 г. Аксиния Матосян заема длъжността „прокурор“ във Върховна касационна прокуратура;*
* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 3/31.01.2024 г. Динка Илиева Коларска е освободена, на основание чл. 165, ал. 1, т. 2 от ЗСВ, от длъжността „прокурор“ във Върховна прокуратура, считано от 16.02.2024 г. Към 22.12.2023 г. Динка Коларска заема длъжността „прокурор“ във Върховна административна прокуратура;*
* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 14/03.04.2024 г. Бонка Ганева Великова е освободена, на основание чл. 165, ал. 1, т. 1 от ЗСВ, от длъжността „прокурор“ във Върховна прокуратура, считано от 15.04.2024 г. Към 22.12.2023 г. Бонка Великова заема длъжността „прокурор“ във Върховна касационна прокуратура;*
* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 16/17.04.2024 г. Спаска Иванова Кинчева е освободена, на основание чл. 165, ал. 1, т. 7 от ЗСВ, от длъжността „прокурор“ във Върховна прокуратура, считано от 15.04.2024 г. Към 22.12.2023 г. Спаска Кинчева заема длъжността „прокурор“ във Върховна касационна прокуратура;*
* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 22/05.06.2024 г. Пламен Иванов Марков е освободен, на основание чл. 165, ал. 1, т. 1 от ЗСВ, от длъжността „прокурор“ във Върховна прокуратура, считано от 13.06.2024 г. Към 22.12.2023 г. Пламен Марков заема длъжността „прокурор“ във Върховна касационна прокуратура;*
* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 22/05.06.2024 г. Ангелина Иванова Митова-Мончовска е освободена, на основание чл. 165, ал. 1, т. 1 от ЗСВ, от длъжността „прокурор“ във Върховна прокуратура, считано от 17.06.2024 г. Към 22.12.2023 г. Ангелина Митова-Мончовска заема длъжността „прокурор“ във Върховна касационна прокуратура;*
* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 25/26.06.2024 г. Красимира Недялкова Вълчева е освободена, на основание чл. 165, ал. 1, т. 1 от ЗСВ, от длъжността „прокурор“ във Върховна прокуратура, считано от 04.07.2024 г. Към 22.12.2023 г. Красимира Вълчева заема длъжността „прокурор“ във Върховна касационна прокуратура;*
* *1 (една) длъжност – с решение на Прокурорската колегия, изпълняваща функциите на Висш прокурорски съвет, по протокол № 27/10.07.2024 г. Тома Георгиева Комов е освободен, на основание чл. 165, ал. 1, т. 1 от ЗСВ, от длъжността „прокурор“ във Върховна прокуратура, считано от 29.07.2024 г. Към 22.12.2023 г. Тома Комов заема длъжността „прокурор“ във Върховна касационна прокуратура.*

*Съгласно заповед № РД-08-2085/28.12.2023 г. на изпълняващия функциите главен прокурор на Република България утвърдената структура на Върховна прокуратура и обхватът на определените функционални задължения на прокурорите в нейните отдели е изключително разширен в сравнение с този на Върховна административна прокуратура. Конкретният орган на съдебната власт, за който е обявен конкурс, в случая - Върховна административна прокуратура, разполага с определени правомощия и функционални задължения на магистратите в него, различаващи се от тези на прокурорите във Върховна касационна прокуратура. Приемайки, че освободените длъжности прокурор във Върховна прокуратура следва да се усвоят като освободени във Върховна административна прокуратура това би поставило магистратите, които не са подали заявление за участие в този конкурс в неравностойно положение спрямо тези, които са участвали в този обявен за Върховна административна прокуратура, още повече при основно освободени длъжности (седем) от магистрати, които преди 22.12.2023 г. са заемали длъжност „прокурор“ във Върховна касационна прокуратура. За пълнота на анализа следва да се отбележи, че при обявяване на конкурси за повишаване в длъжност „прокурор“ във Върховна административна прокуратура и за Върховна касационна прокуратура кандидатите за ВКП в пъти надхвърлят тези за ВАП. Препятстването на магистрати, които към онзи момент не са депозирали заявление за участие в процесния конкурс предвид различната функционалност на двете върховни прокуратури обуславя неравнопоставеност. Привилегироването на магистрати, участвали в конкурс за определен орган на съдебната власт – Върховна административна прокуратура чрез повишаването им в длъжност в друг орган на съдебната власт – Върховна прокуратура, би опорочило конкурсното начало, заложено като основен принцип за кариерно израстване на магистратите при еднакви условия и ред. Предвид невъзможността от установяване на кадрови дефицит, който да обезпечи нуждите на Върховна административна прокуратура не би могло да се изпълни волята на законодателя при създаването на разпоредбата на чл. 193, ал. 6 от ЗСВ, с оглед съществуването на Върховна прокуратура като орган на съдебната власт.*

*Съгласно решението на Конституционния съд № 12/27.07.2018 г. по конституционно дело № 1/2018 г. нормата на чл. 193, ал. 6 от ЗСВ е предназначена да осигури законов регламент в хипотезата на попълване на част от освободените в съответния орган на съдебната власт места чрез нормирането на изрични, конкретни правила, а именно – предварително обявен и проведен конкурс по един предвидим, справедлив и еднакъв за всички начин.*

*Следва да се отбележи и очертаният точно определен срок от Конституционния съд и законодателя, а именно – 9-месечният срок на приложение на разпоредбата, който не може да бъде своеобразно продължаван, разглеждайки го като точно фиксиран, не продължителен срок за усвояване на освободени длъжности в конкретен орган на съдебната власт.*

*Разпоредбата на чл. 193, ал. 7 от ЗСВ очертава конкретно параметрите му, че същият започва да тече от датата на приемане на първото решение на съответната колегия на Висшия съдебен съвет, с което по реда на ал. 3 са повишени или преместени класираните кандидати, независимо от последваща отмяна на същото при обжалване. Съгласно практиката и тълкуването на нормата от Върховния административен съд (Решение № 8504/13.07.2021 г. на Върховния административен съд, по адм. дело № 2714/2020 г.) в свои решения длъжността в конкретния орган на съдебната власт, за който е обявен конкурсът освен, че трябва да бъде освободена в този 9-месечен срок, но следва и да бъде усвоена в същия период, за да не се допуска изкуствено удължаване на процедурата, което е законово скрепено с втората част от изречението на чл. 193, ал. 7 от ЗСВ. За да служат като надежден и работещ механизъм за преодоляване на евентуално и междувременно възникнали кадрови дефицити в системата на съдебната власт, назначенията по реда на чл. 193, ал. 6 от ЗСВ следва да са извършени в предвидения 9-месечен срок от приемането на решенията за назначаване на обявените предварително места. В противен случай предвидената от чл. 193, ал. 6 от ЗСВ процедура ще представлява възобновяване на вече приключения конкурс пред съответната колегия на Висшия съдебен съвет, а не негово естествено продължение. Законодателят е фиксирал срокът като преклузивен, въвеждайки „независимо от последваща отмяна на същото при обжалване“. Така скрепеният срок не дава възможност за удължаването му и приложение на нормата след изтичането му.*

*С оглед гореизложеното, Комисията счита, че* *не са налице предпоставките за приложението на разпоредбата на 193, ал. 6 от ЗСВ, тъй като няма освободени длъжности „прокурор“ във Върховна административна прокуратура по смисъла на чл. 193, ал. 6 от ЗСВ и § 2 от ДР на Наредба № 1 от 09.02.2017 г., които да послужат за повишаването на класираните кандидати в конкурса за повишаване в длъжност „прокурор“ във Върховна административна прокуратура, обявен с решение на Прокурорската колегия на Висшия съдебен съвет по протокол № 31/14.09.2022 г., както и изтичането на срока, фиксиран с нормата на чл. 193, ал. 7 от ЗСВ.*

**1.8.** Решенията т. 1.1., т. 1.2., т. 1.3., т. 1.4., т. 1.5., т. 1.6 и т. 1.7. могат да се обжалват при условията и по реда на чл. 193, ал. 8 от ЗСВ, пред Върховния административен съд, в 7-дневен срок от обявяването им.

**1.9.** ВНАСЯ предложенията в заседанието на Прокурорската колегия на Висшия съдебен съвет, насрочено за 30.07.2025 г., за разглеждане и произнасяне.

ЕДИНЕН ФОРМУЛЯР

2. Извънредно атестиране на Андреан Георгиев Сутров– прокурор в Окръжна прокуратура – Стара Загора.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура – Пловдив, за комплексна оценка на Андреан Георгиев Сутров– прокурор в Окръжна прокуратура – Стара Загора.

**2.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Андреан Георгиев Сутров– прокурор в Окръжна прокуратура – Стара Загора.

**2.3. ПРЕДОСТАВЯ**, на основание чл. 205, ал. 1 от ЗСВ, на Андреан Георгиев Сутров– прокурор в Окръжна прокуратура – Стара Загора, изготвената комплексна оценка от атестирането, за запознаване.

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

3. Предложение от административния ръководител на Районна прокуратура – Бургас за предварително атестиране на Дилиян Иванов Царев – прокурор в Районна прокуратура – Бургас.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ОТКРИВА**, на основание чл. 196, ал. 1, т. 1 от ЗСВ, процедура за предварително атестиране на Дилиян Иванов Царев – прокурор в Районна прокуратура – Бургас, за периода 09.08.2022 г. – 09.08.2025 г.

**3.2.** **ВЪЗЛАГА** на постоянната атестационна комисия при Апелативна прокуратура – Бургас, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и направи предложение за комплексна оценка.

4. Предложение от административния ръководител на Районна прокуратура – Бургас за предварително атестиране на Христо Антонов Гамов – прокурор в Районна прокуратура – Бургас.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ОТКРИВА**, на основание чл. 196, ал. 1, т. 1 от ЗСВ, процедура за предварително атестиране на Христо Антонов Гамов – прокурор в Районна прокуратура – Бургас, за периода 08.08.2022 г. – 08.08.2025 г.

**4.2.** **ВЪЗЛАГА** на постоянната атестационна комисия при Апелативна прокуратура – Бургас, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и направи предложение за комплексна оценка.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

5. Предложение от административния ръководител на Окръжна прокуратура – Бургас за периодично атестиране на Десислава Евгениева Трифонова – прокурор в Окръжна прокуратура – Бургас.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Десислава Евгениева Трифонова – прокурор в Окръжна прокуратура – Бургас, за периода 12.08.2020 г. – 12.08.2025 г.

**5.2.** **ВЪЗЛАГА** на постоянната атестационна комисия при Апелативна прокуратура – Бургас, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

6. Предложение от административния ръководител на Окръжна прокуратура – Бургас за периодично атестиране на Христина Димчева Дамянова-Димитрова – прокурор в Окръжна прокуратура – Бургас.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Христина Димчева Дамянова-Димитрова – прокурор в Окръжна прокуратура – Бургас, за периода 15.08.2020 г. – 15.08.2025 г.

**6.2.** **ВЪЗЛАГА** на постоянната атестационна комисия при Апелативна прокуратура – Бургас, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

7. Предложение от Зорница Маринова Цветкова – прокурор в Районна прокуратура – Разград, с ранг „прокурор в ОП“, за повишаване на място в по-горен ранг „прокурор в АП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Зорница Маринова Цветкова – прокурор в Районна прокуратура – Разград, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**7.2. ВНАСЯ** предложението в заседанието на Прокурорската колегия на Висшия съдебен съвет, насрочено за 30.07.2025 г., за разглеждане и произнасяне.

8. Предложение от административния ръководител на Районна прокуратура – Бургас за повишаване на Валя Николаева Диамандиева – прокурор в Районна прокуратура – Бургас, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Валя Николаева Диамандиева – прокурор в Районна прокуратура – Бургас, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**8.2. ВНАСЯ** предложението в заседанието на Прокурорската колегия на Висшия съдебен съвет, насрочено за 30.07.2025 г., за разглеждане и произнасяне.

9. Предложение от административния ръководител на Районна прокуратура – Пловдив за повишаване на Здравко Любенов Алендаров – прокурор в Районна прокуратура – Пловдив, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Здравко Любенов Алендаров – прокурор в Районна прокуратура – Пловдив, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**9.2. ВНАСЯ** предложението в заседанието на Прокурорската колегия на Висшия съдебен съвет, насрочено за 30.07.2025 г., за разглеждане и произнасяне.

10. Молба от Даниел Христов Сотиров – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Даниел Христов Сотиров – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**10.2. ВНАСЯ** предложението в заседанието на Прокурорската колегия на Висшия съдебен съвет, насрочено за 30.07.2025 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

11. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1.** При спазване принципа на случайния подбор, разпределя на докладчик преписка по открита процедура за атестиране на магистрат, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | ВОП-Сливен | **Георги Николов Василев** | заместник на административния ръководител –  заместник-военно-окръжен прокурор | **Евгени Иванов** |

ДОПЪЛНИТЕЛНИ ТОЧКИ

РАЗНИ

12. Заявление от Даниела Димитрова Методиева за освобождаване от заеманата длъжност „заместник на административния ръководител – заместник-районен прокурор“ на Районна прокуратура – Кюстендил и преназначаване на длъжност „прокурор“ в органа.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Даниела Димитрова Методиева от заеманата длъжност „заместник на административния ръководител – заместник-районен прокурор“ на Районна прокуратура – Кюстендил, считано от датата на вземане на решението.

**12.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОПРЕДЕЛИ**, на основание чл. 30, ал. 5, т. 4 от ЗСВ, 2 (две) щатни длъжности „заместник на административния ръководител - заместник-районен прокурор" на Районна прокуратура - Кюстендил, чрез трансформиране на 1 (една) длъжност „заместник на административния ръководител - заместник-районен прокурор" на Районна прокуратура - Кюстендил в 1 (една) щатна длъжност "прокурор" в органа, считано от датата на вземане на решението.

**12.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕНАЗНАЧИ**, на основание чл. 169, ал. 5 от ЗСВ, Даниела Димитрова Методиева на заеманата преди назначаването ѝ за „заместник на административния ръководител - заместник-районен прокурор" на Районна прокуратура - Кюстендил длъжност - „прокурор" в Районна прокуратура - Кюстендил, с място на работа - съдебния район на Районна прокуратура – Кюстендил, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**12.4. ВНАСЯ** предложенията в заседанието на Прокурорската колегия на Висшия съдебен съвет, насрочено на 30.07.2025 г., за разглеждане и произнасяне.

13. Заявление от Иван Стефанов Стефанов за освобождаване от заеманата длъжност „заместник на административния ръководител – заместник-районен прокурор“ на Софийска районна прокуратура и преназначаване на длъжност „прокурор“ в органа.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Иван Стефанов Стефанов от заеманата длъжност „заместник на административния ръководител – заместник-районен прокурор“ на Софийска районна прокуратура, считано от датата на вземане на решението.

**13.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕНАЗНАЧИ**, на основание чл. 169, ал. 5 от ЗСВ, Иван Стефанов Стефанов на заеманата преди назначаването му за „заместник на административния ръководител - заместник-районен прокурор" на Софийска районна прокуратура длъжност - „прокурор" в Софийска районна прокуратура, с ранг „прокурор във АП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**13.3. ВНАСЯ** предложенията в заседанието на Прокурорската колегия на Висшия съдебен съвет, насрочено на 30.07.2025 г., за разглеждане и произнасяне.

14. Писмо от Върховна касационна прокуратура, ведно с приложено писмо от административния ръководител на Апелативна прокуратура – София и протокол от проведено Общо събрание на прокурорите от Апелативна прокуратура – София за избор на редовен член на Постоянната атестационна комисия към Апелативна прокуратура – София.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1. ПРИЕМА** за сведение писмо от Върховна касационна прокуратура, ведно с приложено писмо от административния ръководител на Апелативна прокуратура – София и протокол от проведено Общо събрание на прокурорите от Апелативна прокуратура – София за избор на редовен член на Постоянната атестационна комисия към Апелативна прокуратура – София.

ЕДИНЕН ФОРМУЛЯР

15. Периодично атестиране на Бригита Пламенова Байрякова – прокурор в Районна прокуратура – Пловдив.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура – Пловдив, за комплексна оценка на Бригита Пламенова Байрякова – прокурор в Районна прокуратура – Пловдив.

**15.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Бригита Пламенова Байрякова – прокурор в Районна прокуратура – Пловдив.

**15.3. ПРЕДОСТАВЯ**, на основание чл. 205, ал. 1 от ЗСВ, на Бригита Пламенова Байрякова – прокурор в Районна прокуратура – Пловдив, изготвената комплексна оценка от атестирането, за запознаване.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

16. Периодично атестиране на Лилия Ангелова Кариева - прокурор в Софийска районна прокуратура.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Лилия Ангелова Кариева - прокурор в Софийска районна прокуратура.

**16.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Лилия Ангелова Кариева - прокурор в Софийска районна прокуратура.

**16.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 30.07.2025 г., за разглеждане и произнасяне.

РАЗНИ

17. Искане от административния ръководител на Окръжна прокуратура – Перник за командироване на Албена Георгиева Терзийска – заместник на административния ръководител – заместник-районен прокурор на Районна прокуратура – Перник в Окръжна прокуратура – Перник.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Албена Георгиева Терзийска – заместник на административния ръководител – заместник-районен прокурор на Районна прокуратура – Перник в Окръжна прокуратура – Перник. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**17.2.** Решението да се изпрати на Върховна касационна прокуратура и на административния ръководител на Окръжна прокуратура – Перник, за сведение.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**